CELEX: E2006P0002
Language: sl
Date: 2006-07-31 00:00:00
Title: Tožba Nadzornega organa Efte proti Kraljevini Norveški, vložena dne 31. julija 2006 (Zadeva E-2/06)

26.10.2006   
            
            
               SL
            
            
               Uradni list Evropske unije
            
            
               C 258/27
            
         Tožba Nadzornega organa Efte proti Kraljevini Norveški, vložena dne 31. julija 2006
   (Zadeva E-2/06)
   (2006/C 258/11)
   Nadzorni organ EFTA, ki ga zastopa Niels Fenger, zastopnik za Nadzorni organ EFTA, 35, Rue Belliard, B-1040 Bruselj, je 31. julija 2006 vložil tožbo proti Kraljevini Norveški.
   Vlagatelj zahteva, da Sodišče:
   
               1.
            
            
               Razglasi, da Kraljevina Norveška, z ohranjanjem veljavnosti ukrepov, kot jih določa Zakon 16 z dne 14. decembra 1917, ki podeljuje časovno omejeno koncesijo za pridobitev slapov za proizvodnjo energije za zasebna in vsa druga podjetja iz drugih pogodbenic Sporazuma EGP in določa, da ob izteku koncesije vse naprave prepustijo norveški državi brez nadomestila, pri čemer izključuje norveška javna podjetja, ki lahko pridobijo koncesijo za neomejeno obdobje, krši člena 31 in 40 Sporazuma EGP.
               ter
            
         
               2.
            
            
               Kraljevini Norveški naloži plačilo stroškov postopka.
            
         
      Pravno in dejansko ozadje ter tožbeni razlogi, navedeni v podporo:
   
   
               —
            
            
               Zadeva se nanaša na prenos lastninskih pravic do hidroelektrarn na norveško državo brez nadomestila po izteku koncesijskega obdobja. Ta prenos je v norveški zakonodaji opredeljen kot „vračanje“ („hjemfall“ v norveškem jeziku), četudi država nikoli v preteklosti ni imela lastninskih pravic do slapu ali infrastrukture hidroelektrarn.
            
         
               —
            
            
               Po določbah Zakona št. 16 z dne 14. decembra 1917 („Zakon o industrijskih licencah“) je trajanje koncesije za uporabo slapov in infrastrukture hidroelektrarn neomejeno za družbe, ki so vsaj v dvotretjinski lasti norveške države, ter za okrožja in občine, za vse druge pa je omejeno, vključno za vse družbe, v katerih imajo lastniki iz drugih držav EGP, sami ali skupaj z norveškimi zasebnimi lastniki, več kot enotretjinski kapitalski delež.
            
         
               —
            
            
               Zato vračanje velja le za slednjo skupino.
            
         
               —
            
            
               To po mnenju Nadzornega organa EFTA pomeni, da vračanje, kot deluje sedaj, pomeni diskriminacijo lastnikov iz drugih držav EGP, kar je kršitev členov 31 in 40 Sporazuma EGP.
            
         
               —
            
            
               Nadzorni organ EFTA zagovarja stališče, da takšno različno obravnavanje ni objektivno utemeljeno niti ne spada v področje člena 125 Sporazuma EGP.